Il-preżentatur tas-serata tal-bieraħ tal-Malta Film Awards, il-famuż David Williams, qal kliem biex jiddeskrivi l-Malta li ma niżlu tajjeb xejn mal-poplu Malti u Għawdxi. Ħafna wrew id-diżappunt għal dan, fosthom l-attriċi u l-producer Evelyn Saliba La Rosa. Evelyn issemmi kif minkejja li dejjem ammiratu, u anke qrat il-kitba tiegħu lil binha, tinsab iddiżappuntata b'kif tkellem dwar Malta. "Nammetti li minn dejjem irrispettajtek, Dejjem irnexxielek tpoġġi tbissim fuq fommi bis-sens umoristiku mill-aqwa tiegħek...Madanakollu ninsab diżappuntata bir-rimarki tiegħek dwar pajjiżi. Aħna ħafna, ħafna, ħafna aktar minn knejjes u fniek imsajjra biss." L-argument ta' Evelyn u ta' xi wħud kien li dak il-kliem, anke jekk hi l-opinjoni tiegħu, ma ntqalitx fil-post u l-mument addattat. Pajjiżna għandu ħafna aktar x'joffri minn hekk, u hemm ħafna affarijiet sbieħ u ta' unur, li għandu jissemma. Oħrajn qalu li sewwa għamel li tkellem kif ħass, għax dak li hu vera ma jistax jitħassar. Dan li ġara mhux se jwassal lil Evelyn tibqa' tfaħħar it-tajjeb li għandu Williams. "Jien xorta se nkompli naqra l-kotba tiegħek lil ibni. Imma mhux se ngħidlu x'għidt int ilbieraħ filgħaxija. Inwiegħed. Tassew irridu jibqa' jammirak..." X'taħseb dwar dan? Miktub Minn Interessat ħafna f'dak kollu li hu relatat mal-midja u x-xandir. Nistgħu ngħidu li hu ffissat fid-dinja tal-ispettaklu; kemm dik lokali kif ukoll internazzjonali. Isegwi d-drama Maltija ta' kull ġeneru u tassew japprezza t-talent Malti. Għandu esperjenza fejn jidħol kant, kif ukoll animazzjoni għat-tfal. Hu jħoss sodisfazzjon kbir meta jferraħ lil ħaddieħor u tkun xi tkun iċ-ċirkostanza jipprova dejjem iżomm tbissima fuq fommu. Stejjer popolari "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Kienu Xhur Ta' Uġigħ… L-Agħar Kienet Il-Biża'… Jekk Inkunx Nista' Nerġa' Nagħmel L-Affarijiet Li Nħobb" - Andreana DeBattista "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa Għaliex Xi Nies Ma Jieħdux Il-Covid Meta Oħrajn Fid-Dar Tagħhom Huma Pożittivi?